આજે સુવાવડ માટે પિયર ગયેલી પત્નીને મળવા જઈ રહ્યો હતો. સુભાંગીએ સુંદર પુત્રને જન્મ આપીને વંશની બાપ બનવાની ઇચ્છાને સંતોષી હતી. રિયા ભલે ડૉક્ટર હતી પણ વંશની ઇચ્છા સંતોષવામાં નિષ્ફળ નીવડેલી. તેના માથા પર કેરિયરનું ભૂત સવાર હતું ને વંશમાં ધીરજનો અભાવ.. રિયાના મૃત્યુને અકસ્માતમાં ખપાવી, તેણે રિયાથી થોડી ઓછી દેખાવડી, ઓછા ભણતરવાળી સુભાંગીને પસંદ કરી મન મનાવી લીધેલું. આજે બાપ બની જતાં એ બધી ખામીઓનું સાટું વળી ગયું..